

 BOSNA I HERCEGOVINA

 FEDERACIJA BOSNE I HERCEGOVINE

 BOSANSKO-PODRINJSKI KANTON GORAŽDE

 Kantonalna uprava civilne zaštite

 **KANTONALNI OPERATIVNI CENTAR**

Broj:17-40-1-146/22

Goražde, 28.05.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

 Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde zabilježeno je slijedeće:

 Dana 27.05.2022. godine, PVJ Goražde zaprimila je dojavu da u ulici Zaima Imamovića uslijed obilnih padavina voda prijeti da se izlije u poslovne objekte u blizini. Dva vatrogasca i dva vozila izlaze na lice mjesta i uz pomoć vodenih pumpi akciju završavaju u 20:30 sati. Nije došlo do materijalnih šteta.

Dana 27.05.2022.godine , PVJ Goražde zaprimila još jednu dojavu uslijed obilnih padavina , u 20:30 sati u naselje Luka. Dva vatrogasca i dva vozila izlaze na teren i akciju završavaju u 23:30 sati.

 Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 35 pregleda. Tri osobe su zadržane u Kantonalnoj bolnici Goražde.

 Prema informaciji MUP-a BPK , u protekla 24 sata zbog obilnih padavina saobraćaj se odvijao otežano I dolazilo je do kratkih obustava.

 Na području BPK-a zabilježene su i 3 saobraćajne nezgode , od kojih je jedna sa povrijeđenim licima neutvrđenog stepena povreda.

 Nisu zabilježene pojave novih, niti aktiviranja postojećih klizišta.

 Kada je riječ o vodosnadbjevanju na području BPK Goražde, u protekla 24h nije bilo prekida u vodosnadbjevanju stanovništva vodom.

 Vodostaji svih vodotokova na području BPK Goražde su stabilni.

 Prema informaciji Elektrodistribucije-poslovna jedinica Goražde, u protekla 24h snadbjevanje električnom energijom potrošača na području BPK-a Goražde bilo je uredno.

 Prema informaciji iz Direkcije za ceste BPK-a Goraže putni pravci R-448 i R-448A su prohodni.

 Kada je riječ o epidemiološkoj situaciji dana 27.05.2022.godine, nije bilo testiranih na Covid-19. Zaključno sa 26.05. na području BPK nema aktivno zaraženih osoba koronavirusom.

**DOSTAVLJENO : DEŽURNI OPERATIVAC**

1. Premijerki Vlade BPK Goražde,  *Nedim Kurtović*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-